Нарадзіўся ў сталіцы Шатландыі горадзе Эдынбургу ў сям'і ірландскіх імігрантаў. У 11 гадоў Коналі пакінуў вучобу і пачаў працаваць. Пазней стаў актыўным дзеячам рабочага руху, заснавальнікам Ірландскай сацыялістычнай рэспубліканскай партыі і вядучым марксісцкім тэарэтыкам свайго часу. 12 мая 1916 года расстраляны ў турме Кілмэйна за ўдзел у Велікодным паўстанні.